Document ID: /roh_data/filtered/fineweb-2-filterrobots_roh.jsonl.gz/3329

Tenor ina communicaziun dal Spital regiunal Surselva ha Markus von Gradowski 42 onns ed è creschì si en Germania. El ha studegià medischina a la Albert-Ludwigs-Universität Freiburg i. Br. e cuntanschì il titel da medi spezialist da medischina interna l’onn 2011.
Ils ultims trais onns ha el lavurà sco medi superiur en ils centers per cas d’urgenza dals ospitals universitars a Basilea (2014/15) ed a Berna (dapi 2016).
Sper medischina interna e cardiologia ha Markus von Gradowski era enconuschientschas en medischina d’urgenza e medischina da las tropas. Plinavant posseda el in certificat sco medi incumbensà per dumondas d'igiena.